Eurovision Song Contest 1999

Eurovision Song Contest 1999 var den 44. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert lørdag 29. mai 1999 av den israelske kringkasteren IBA. Finalen fant sted i International Convention Center i Jerusalem i Israel, og for første gang var det tre programledere: Yigal Ravid, Dafna Dekel og Sigal Shahamon.   

EBU gjorde flere regelendringer dette året, blant annet kunne deltakerne for første gang siden 1976 synge på det språket de ønsket. I tillegg fjernet unionen kravet om at arrangøren måtte stille med et orkester. IBA valgte å droppe orkester, og dermed var all musikken ferdiginnspilt på bånd – for første gang i konkurransens historie.   

I alt deltok 23 land og de fleste landene brukte telefonavstemning. Finland, Hellas, Nord-Makedonia, Romania, Slovakia, Sveits og Ungarn måtte stå over dette året, siden de hadde lavest snittpoengsum i femårsperioden 1994–1998. Samtidig fikk Bosnia-Hercegovina, Danmark, Island og Østerrike komme tilbake etter å ha måttet stå over i 1998. Litauen kom også tilbake for første gang siden 1994.

Vinneren av konkurransen ble Sverige og Charlotte Nilsson med sangen «Take Me to Your Heaven». Island, Tyskland, Kroatia og Israel utgjorde resten av topp fem. Norges bidrag, «Living My Life Without You» med Stig van Eijk, ble nummer 14 av 23.

 Bakgrunn 
Etter Dana Internationals seier med «Diva» året før, var Israel vertskap for konkurransen. Dette var andre gang Israel og kringkasteren IBA arrangerte Eurovision Song Contest, og IBA la finalen til International Convention Center i Jerusalem. Konkurransen i 1979 ble arrangert i det samme lokalet. Sikkerheten var høy foran arrangementet, og deltakerne ble fotfulgt av vakter når de var ute i Jerusalem. Bare delegasjonene og fjernsynsfolkene fikk tilgang til arenaen. «Vi håper selvsagt at ingen farlige situasjoner oppstår, men vi er forberedt på alt.» sa sikkerhetssjef Itzik Ashkenazy til VG.

EBU reduserte dette året deltakerantallet fra 25 til 23 land. Litauen deltok for første gang siden 1994, mens Bosnia-Hercegovina, Danmark, Island og Østerrike var tilbake etter å ha måttet stå over året før. Russland fikk ikke delta siden landet ikke overførte 1998-finalen, noe som var et krav for å få delta i 1999. Finland, Hellas, Republikken Makedonia, Romania, Slovakia, Sveits og Ungarn var fraværende dette året.

 Orkesteret og språkregelen forsvinner 
EBU innførte flere nye regler for konkurransen dette året. Den største endringen var at EBU droppet regelen som krevde at deltakerlandene måtte synge på et av sine nasjonalspråk. Deltakerne sto nå fritt til å synge på hvilket som helst språk de ville. I 1999 valgte 13 av de 23 landene å synge helt eller delvis på engelsk, mens Bosnia-Hercegovina også sang delvis på fransk.

Arrangøren trengte heller ikke lenger å stille med et orkester, og IBA valgte å droppe orkesteret for å kutte kostnader. Det samme gjorde fremtidige arrangører, noe som har ført til at alle sangene har blitt fremført med singback siden. Profilerte Johnny Logan som har vunnet konkurransen tre ganger, kritiserte avgjørelsen og mente konkurransen hadde blitt en ren «karaokekonkurranse».

En tredje stor endring var innføringen av ordningen «de fire store». Ordningen gjorde at konkurransens fire største økonomiske bidragsytere – Frankrike, Spania, Storbritannia og Tyskland – var sikret deltakelse året etter, uansett resultat årene i forveien.

 Kvalifisering 
På grunn av at stadig flere land ønsket å delta i konkurransen, hadde EBU innført et mer permanent kvalifiseringssystem fra 1997 for å holde deltakerantallet nede. Et land som ikke var kvalifisert ett år, fikk automatisk rett til å delta året etter. 

Startfeltet i 1999 besto av vertslandet Israel, de 17 landene med høyest gjennomsnittspoengsum fra femårsperioden 1994–1998 og landene som måtte stå over finalen året før. Dette året kom regelverket med et nytt tillegg. Dette tillegget slo fast at fra 2000 av skulle konkurransens fire største økonomiske bidragsytere – Frankrike, Spania, Storbritannia og Tyskland – være automatisk kvalifisert for finalen. Denne gruppen land fikk tilnavnet «de fire store», og ble opprettet for å sikre konkurransen et stabilt finansielt grunnlag i årene fremover. 

I henhold til regelverket var ikke Finland, Hellas, Republikken Makedonia, Romania, Slovakia, Sveits og Ungarn kvalifisert til 1999-finalen. Dette for å gi plass til Bosnia-Hercegovina, Danmark, Island, Østerrike og Litauen – samt debutantlandet Latvia. Den latviske kringkasteren Latvijas Televīzija valgte senere å trekke seg fra konkurransen, og EBU tilbød Latvias plass til Ungarn, som var øverst på listen over de ikke-kvalifiserte landene. Ungarns kringkaster Magyar Televízió avslo tilbudet, som dermed gikk videre til neste land på listen: Portugal. Den portugisiske kringkasteren Rádio e Televisão de Portugal taket ja til invitasjonen.
+Kvalifiseringstabell for 1999RangLandSnittMottatte poeng per år19941995199619971998Automatisk kvalifisert som fjorårsvinner og vert1 126,5081 172Kvalifisert på bakgrunn av høyeste snittpoengsum 1994–19982 130,6022644162157643121,80637677227166494,4097766866165583,4076148114079674,2027919824131767,40481001003653867,405179729837959,2547851501059,251281 22861157,001661531541912 56,807494189531356,002157121251454,00171191796211553,5029482361650,678221221744,25841660171841,2073592036Kvalifisert etter å ha stått over i 19981942,0092 252039,60196768122138,20493151182223,0039141322230,000Ikke kvalifisert for finalen i 19992439,8044683639122516,00 162614,00119222714,00151982810,501522502910,0014 6Sto over114,0011442,001223 39440,007017 33

Sendingen
IBA ønsket å markere at dette var siste finale på 1900-tallet, og temaet for scenedekoren var tidens gang. Midt på scenen var det bygget en slags mekanisk sol, med planeter og solstråler som svirret rundt. Sendingen startet med en tegnefilm som var laget som en rundreise i Europas land, etterfulgt av en film med dansere og fjorårsvinner Dana International, spilt inn i vertsbyen Jerusalem. 

Deretter kom de tre vertene inn på scenen i International Convention Center, sammen med danserne fra filmen som var vist like før. Det var rundt 2000 publikummere i salen. Etter en kort introduksjon på engelsk, fransk og hebraisk, hilste programlederne på fjorårsvert Terry Wogan, som var til stede for å kommentere sendingen for BBC1. Alle de israleske vinnerne, Izhar Cohen, Gali Atari og Dana International, var også til stede i salen.

Deretter startet presentasjonen av de 23 deltakerlåtene. Hvert bidrag ble introdusert med korte filmer som tok utgangspunkt i ulike lignelser fra Bibelen. Startrekkefølgen var avgjort med loddtrekning. Litauen begynte, mens Estland avsluttet. Norge hadde startnummer åtte.

Pausenummeret var ved Dana International som fremførte en coverversjon av Stevie Wonders sang «Free». Deretter startet avstemningen, og den ble raskt en duell mellom to nordiske land: Sverige og forhåndsfavoritten Island. Lenge lå Island i føringen, men da nest siste land ga 12 poeng til Sverige og ingen til Island, var den svenske seieren sikret. Dette var Sveriges fjerde seier i konkurransen.

Etter vinnerreprisen ble showet avsluttet med at alle deltakerne kom opp på scenen og sang vinnersangen fra 1979, «Hallelujah». Fellessangen skulle markere avslutningen på tusenåret og samtidig sette fokus på den pågående krigen på Balkan. «Fremførelsen av "Halleluja" blir en spesiell tributt til ofrene for krigen i Kosovo, sa de israelske arrangørene til Aftenposten.
miniatyr|Stig van Eijk representerte Norge.

 Norges bidrag 
Det norske bidraget var «Living My Life Without You», skrevet og fremført av Stig van Eijk – som bare brukte Van Eijk som artistnavn. Sangen hadde vunnet den norske finalen klart og nådde senere en tredjeplass på den norske singellisten. Debutalbumet Where I Belong solgte også  eksemplarer den første uken etter utgivelsen.Under finaleuken hadde Van Eijk gjentatte tekniske problemer på prøvene. Flere ganger sviktet lyden, og under generalprøven var Van Eijk nødt til å bryte og starte opptredenen på nytt. Problemene fortsatte også under selve finalen, da Van Eijks øremonitor ikke fungerte og i stedet sendte en høy pipelyd inn i øret hans. NRK krevde at Norge måtte få opptre på nytt, men de israelske arrangørene avviste kravet. Det norske bidraget fikk 35 poeng og endte som nummer 14 av 23 deltakere. 

Med på scenen hadde Van Eijk med seg danserne Belinda Braza og Charlotte Øverland Våseth. I tillegg deltok Heine Totland, Åshild Stensrud og Per Øystein Sørensen som korister. Jostein Pedersen kommenterte finalen for NRK1, mens Jon Branæs kommenterte på NRK P1. Ragnhild Sælthun Fjørtoft leste de norske telefonstemmene fra Oslo via satellitt.

 Avstemningen 
Hvert land ga 1–8, 10 og 12 poeng til sine ti favorittsanger via telefonavstemning. Seerne fikk stemme i fem minutter før linjene stengte, men hvert land hadde også en reservejury på åtte personer i tilfelle telefonnettet skulle bryte sammen. Fire av landene –  Litauen, Tyrkia, Irland og Bosnia-Hercegovina – fikk dispensasjon til å bruke jury. Overdommer for avstemningen var Christine Marchal-Ortiz fra EBU.  

På forhånd var Selma fra Island storfavoritt med sin «All Out of Luck». Kypros ble på forhånd tippet som en av hovedutfordrerne hennes, men endte til slutt nest sist med bare 2 poeng fra Storbritannia. Under avstemningen var det lenge en tett kamp mellom Island og Sverige. Island lå i teten det meste av tiden, men den bosniske juryen avgjorde til slutt det hele i Sveriges favør, ved å gi dem 12 poeng og ingenting til Island. Tyskland meldte seg også inn i tetkampen, men endte til slutt på tredjeplass. Kroatia ble nummer fire, og vertslandet Israel kom på femteplass.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01Aistė Smilgevičiūtė«Strazdas»SamogitiskMåltrosten201302Vanessa Chinitor«Like the Wind»EngelskSom vinden123803Lydia«No quiero escuchar»SpanskJeg vil ikke lytte23104Doris Dragović«Marija Magdalena»KroatiskMaria Magdalena411805Precious«Say It Again»EngelskSi det igjen123806Darja Švajger«For a Thousand Years»EngelskI tusen år115007Tuğba Önal og Group Etnik«Dön Artık»TyrkiskKom tilbake162108Van Eijk«Living My Life Without You»EngelskLever livet mitt uten deg143509Trine Jepsen og Michael Teschl«This Time I Mean It»EngelskDenne gangen mener jeg det87110Nayah«Je veux donner ma voix»FranskJeg vil gi min stemme191411Marlayne«One Good Reason»EngelskÉn god grunn87112Mietek Szczesniak«Przytul mnie mocno»PolskHold meg tett171913Selma«All Out of Luck»EngelskHelt uten flaks214614Marlain«Tha 'ne érotas» (Θα 'ναι έρωτας)GreskDet skal bli kjærlighet22215Charlotte Perrelli«Take Me to Your Heaven»EngelskTa meg til din himmel116316Rui Bandeira«Como tudo começou»PortugisiskHvordan det hele begynte211217The Mullans«When You Need Me»EngelskNår du trenger meg171818Bobbie Singer«Reflection»EngelskSpeilbilde106519Eden«Yom huledet (Happy Birthday)» (יום הולדת)Hebraisk, engelskGratulerer med dagen59320Times Three«Believe 'n Peace»EngelskTror på fred153221Sürpriz«Reise nach Jerusalem – Kudüs'e Seyahat»Tysk, tyrkisk, engelsk, hebraisk Reisen til Jerusalem314022Dino og Béatrice«Putnici»Bosnisk, franskReisere78623Evelin Samuel og Camille«Diamond of Night»EngelskDiamant av natten690

 Artister som hadde deltatt tidligere 
ArtistLandDeltok iMerknaderKenny Lübcke (støttevokalist)1992Deltok i duett med Lotte FederStefán Hilmarsson (støttevokalist)1988, 1991Deltok som del av gruppen Beathoven i 1988 og duoen Stefan & Eyfi i 1991Doris Dragović1986Representerte JugoslaviaChristopher Scicluna (støttevokalist)1994Deltok som Chris & MoiraMoira Stafrace (støttevokalist)Linda Williams (støttevokalist)1981Representerte NederlandDarja Švajger1995Gabriel Fors (støttevokalist)1997Deltok som del av gruppen Blond

Poengtavle
Tavlen er ordnet etter stemmerekkefølgen i finalen. Deltakerlandene brukte telefonavstemning, mens Litauen, Tyrkia, Irland og Bosnia-Hercegovina brukte jury.
DeltakerlandPoenggivende landSumPlass2531213204210210553812112365121287174216687510831184545241448138121022121612550114512211676775335145551128837524671822821419412383576421462471874619178810101010127412124421010310146222223761276121038610610568122121216311212211241118176746323817558651038813221041011038167249356631717132151073161235812125212101231071403110107786353612886714138544582107831763906

 12 poeng 
Under er en oversikt over alle 12-poengere avgitt i finalen:

AntallMottakerland12 poeng fra5 Bosnia-Hercegovina, Estland, Malta, Norge, Storbritannia Israel, Nederland, Polen, Portugal, Tyrkia 3  Danmark, Kypros, Sverige 2 Slovenia, Spania Irland, Kroatia 1 Østerrike Island Litauen Belgia Frankrike Tyskland

 Hendelser 

 Innspilte stemmer ga straff 
Det kroatiske bidraget «Maria Magdalena» brukte mannsstemmer på bånd, selv om regelverket sa at alle stemmer måtte fremføres direkte under konkurransen. Nederland og Norge reagerte på dette og klaget Kroatia inn for EBU i finaleuken. Den kroatiske delegasjonen forsikret imidlertid EBU om at «stemmene» ble skapt av en synthesizer, og EBU tok derfor ikke protestene til følge. Etter konkurransen viste det seg likevel at Kroatia hadde brukt mannsstemmer på bånd, noe som var i strid med reglene. EBU valgte å straffe Kroatia ved å trekke fra 33 prosent av poengene til «Maria Magdalena». Dette fikk innvirkning for Kroatias femårs-gjennomsnitt som ble brukt til å avgjøre hvilke land som fikk delta i de kommende finalene.

Ironisk nok skulle Norge ende i Kroatias situasjon 18 år senere. Årsaken var at det norske bidraget, «Grab the Moment», hadde samplede stemmespor som var vanskelige å gjenskape på direkten. NRK ba EBU å oppheve forbudet mot innspilte stemmer, men NRK valgte til slutt å gjenskape stemmene direkte.

 To land sendte andreplassene 
Både Tyskland og Bosnia-Hercegovina måtte sende andreplassene fra sine nasjonale finaler til Jerusalem. Dette fordi vinnerne fra begge landene ble diskvalifisert. Men begge de diskvalifiserte vinnerne, tyske Corinna May og bosniske Hari Mata Hari, skulle senere vende tilbake til konkurransen i henholdsvis 2002 og 2006.

 Fjorårsvinneren gikk i bakken 
Et av konkurransens minneverdige øyeblikk skjedde etter at Charlotte Nilsson hadde vunnet, og fjorårsvinner Dana International skulle overlevere seierstrofeet. Under overrekkelsen mistet Dana International balansen og deiset i gulvet med trofeet. Den svenske låtskriveren Gert Lengstrand prøvde å ta henne imot, men endte opp med å tråkke på kjolen hennes. Hendelsen skapte også panikk blant sikkerhetspersonellet i saken, men det visste seg at fallet var et hendelig uhell og Dana International gikk av scenen, tydelig flau.

 Kommentatorer og poengopplesere 
 Poengopplesere 
Hvert land hadde utnevnt en talsperson som annonserte sitt lands poeng over satellitt på engelsk eller fransk. Under er talspersonene i samme rekkefølge som under avstemningen.
 Andrius Tapinas
 Sabine De Vos
 Hugo de Campos
 Marko Rašica
 Colin Berry
 Mira Berginc
 Osman Erkan
 Ragnhild Sælthun Fjørtoft
 Kirsten Siggaard
 Marie Myriam
 Edsilia Rombley
 Jan Chojnacki
 Áslaug Dóra Eyjólfsdóttir
 Marina Maleni
 Pontus Gårdinger
 Manuel Luís Goucha
 Clare McNamara
 Dodo Roscic
 Yoav Ginai
 Nirvana Azzopardi
 Renan Demirkan
 Segmedina Srna
 Mart Sander

 Kommentatorer og kringkastere 
De fleste landene som kringkastet finalen, hadde kommentatorer som formidlet informasjon og hendelser direkte til seerne. Oversikt over kommentatorer og poengopplesere under Eurovision Song Contest 1999 i alfabetisk rekkefølge etter land:
+Kommentatorer og sendinger i deltakerlandene Land Kringkaster Kanal Kommentator RTBFLa UneJean-Pierre HautierVRTTV1André Vermeulen og Bart Peeters BHTBHTV 1Ismeta Dervoz-KrvavacDRDR1Keld Heick Eesti TelevisioonETVMarko ReikopFrance TélévisionFrance 3Julien LepersRTÉRTÉ OnePat KennyRTÉ Radio 1Larry GoganRÚVSjónvarpiðGísli Marteinn BaldurssonIBAKanal 1Ingen kommentatorHRTHRT 1Aleksandar «Aco» Kostadinov RIKRIK 1Evi PapamikhailSavvidis, Christos (OGAE Cyprus)LRTLRTDarius UžkuraitisPBSTVMCharlo BonniciNOSTV2Willem van BeusekomNRKNRK1Jostein Pedersen NRK P1Jon BranæsTVPTVP1Artur Orzech RTPRTP1Rui Unas RTVSLOSLO1Miša MolkTVELa PrimeraJosé Luis Uribarri BBCBBC OneTerry WoganBBC Radio 2Ken BruceSVTSVT1Pekka Heino og Anders Berglund TRTTRT 1Gülşah BandaARDDas ErstePeter Urban ORFORF 1Andi Knoll
+Kommentatorer og sendinger i ikke-deltakende land Land Kringkaster Kanal Kommentator YleTV1Jani JuntunenERTET1Dafni BokotaMRTMTV 1Ivan MircevskiTVRTVR2Leonard MironORTORTTatjana Godunova og Aleksej ZjuravljovTV DRSSF2Sandra StuderTSRTSR 1Jean-Marc RichardTSITSI 2Jonathan Tedesco

 Noter 

 Referanser 

 Eksterne lenker 
 Offisiell nettside for Eurovision Song Contest
 Eurovision Song Contest 1999

Kategori:Musikk i 1999
Kategori:1999 i Israel
Kategori:Eurovision Song Contest